Publication: Magyar Közlöny
Issue: MK-2001-72 (Year: 2001, Number: 72)
Era: 1990-2004
Section: szóló 1996. évi LVII. törvény (a továbbiakban: Tpvt.) alapján — irányított, vagy az őt irányító más szolgáltatóval
Paragraph Index: 404

(4) Az egyetemes szolgáltatás nyújtására kötött szerződés szolgáltató részéről való felmondási idejének legrövidebb időtartama egy év. A korábbi egyetemes szolgáltatónak vállalnia kell és a felmondási idő végére eleget is kell tennie annak a követelménynek, hogy ha az új belépő egyetemes szolgáltató az ellátási kötelezettségének teljesítéséhez szükséges kapacitással nem rendelkezik, vele az egyetemes szolgáltatás végzéséhez szükséges létesítmények, berendezések tulajdon- vagy használati jogának átengedése tárgyában megállapodik. Megegyezés hiányában a Hírközlési Döntőbizottsághoz lehet fordulni.

Source: https://magyarkozlony.hu/hivatalos-lapok/d31d78e05b2e9e4a62bb661a49a8da4383206ea2/dokumentumok/03475daa03ea3b0fabbf89bcce0054c354ad2a71/letoltes